Cuneiform Tablet KTS 1 24
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ta-ri-iš-ma-tum ù bé-lá-tum-ma a-šu-mì KÙ.BABBAR ša ik-ri-bi₄ a-na-kam bé-la-tum ta-am-ra-aṣ i-na ú-tù-ki ù i-na e-ṭá-me ša-am-ṭù-a-ni a-bu-ni a-ta be-el-ni a-ta KÙ.BABBAR a-na ṣú-ḫa-ri lá tù-wa-ša-ar a-šu-mì ma-za-zi-im DINGIR lam-ni-iš É a-bi₄-ni e-pá-áš a-pu-tum šu-ma a-bu-ni a-ta ki-ma ta-le-e-ú mì-it-ḫa-aṣ-ma šu-um-kà šu-ku-un-ma ṣú-ḫa-ru a-šu-mì ik-ri-bi₄ ki-a-am i-né-pì-šu a-pu-tum ma-ma-an i-na ṣú-ḫa-re-e lá um-ta-ṣa-ma KÙ.BABBAR 1 GÍN lá i-lá-qé 1 ANŠE.ḪI.A i-šar-be-lí i-ra-de₈-a-ku-ni ni-iš-me-ma ú-ṣur-ša-a-šur i-ta-ar-dam e um-ta-ṣí-ma KÙ.BABBAR 1 GÍN e il₅-qé šu-ma i-šar-be-lí a-dí-ni lá e-ru-ba-am šu-pur-ma a-na pá-ni-šu i ANŠE.ḪI.A a-šar ku-a-tí le-ru-bu ki-ma TÚG.ḪI.A ta-dí-nu KÙ.BABBAR ku-nu-uk-ma šé-bi₄-lá-ma na-pá-tí-ni iš-té-ni-iš e-ṭé-er a-bu-ni a-ta a-lá-nu-kà ma-nam ni-šu